বাংলাদেশের আরেকজন আন্তর্জাতিক খ্যাতিসম্পন্ন চিত্রকর শাহাবুদ্দিন আহমেদ। দীর্ঘকাল প্যারিসে অবস্থান করে স্বীয় সৃজনশীলতায় তিনি তারকাশিল্পীদের অন্তর্ভুক্ত হয়েছেন। তাঁর কাজে মানবদেহের অঙ্গপ্রত্যঙ্গের অন্তর্নিহিত গতি বা শক্তির উলস্নম্ফন লক্ষ করা যায়। অন্যদিকে সাদার বিপরীতে লালের অবস্থিতি, ফিনকি দিয়ে রক্ত বেরোনোর মতো রং ছড়িয়েছেন তাঁর চিত্রতলে। সুলতান তাঁর চিত্রকর্মে পেশিশক্তির বাহুল্যে দেহের অমিত বিক্রম প্রকাশ করতে চেয়েছেন। শাহাবুদ্দিন প্রায় একই শক্তির জাগৃতি দেখেছেন তীব্র গতির আলেখ্যে। প্রদর্শনীতে রক্ষেত শাহাবুদ্দিনের পাঁচটি চিত্রকর্মের সম্মিলিত নামকরণ হয়েছে ‘ফিগারস’। ছবিগুলোর মাধ্যমে লিথোগ্রাফ। প্রায় প্রতিটি ছবিতে শিল্পী ফিগারকে কেন্দ্র করে গতির উন্মত্ততা প্রকাশ করেছেন। শাহাবুদ্দিনের ছবিতে শিল্পীর আবেগ সর্বদাই বেগবান। তাঁর তুলি শক্তি, গতি, বেগ, শৌর্য – যা-কিছুই ধারণ করুক না কেন, তা দেহবাদের এক আধ্যাত্মিকতায় পর্যবসিত।